**DARBA UZDEVUMS/TEHNISKĀ SPECIFIKĀCIJA**

**(aktualizēta 17.07.2023.)**

**Iepirkumā “Teritorijas labiekārtošana (Centrālais pulcēšanās laukums, t.sk., transporta un gājēju plūsmas organizācijas risinājumi, apgaismojums, apzaļumošana, u.c.) (projektēšana, būvdarbi, autoruzraudzība)** **(projektēšana, būvdarbi, autoruzraudzība)”**

**Daugavas stadiona teritorijā Augšielā 1, Rīgā**

**Vispārējā informācija**

**Nosaukums**

Teritorijas labiekārtošana (vienkāršoto būvniecības ieceres dokumentācijas izstrāde, autoruzraudzība un būvdarbi) Daugavas stadiona teritorijā Augšielā 1, Rīgā.

**Būvniecības ierosinātājs / Pasūtītājs**

SIA „Latvijas Nacionālais sporta centrs", reģistrācijas Nr.50003140671, juridiskā adrese Augšiela 1, Rīga, LV-1009

**Objekta nosaukums**

Teritorijas labiekārtošana (Centrālais pulcēšanās laukums, t.sk., transporta un gājēju plūsmas organizācijas risinājumi, apgaismojums, apzaļumošana, u.c.) Daugavas stadiona teritorijā Augšielā 1, Rīgā

**Objekta adrese**

Augšiela 1, Rīga, LV-1009.

Nekustamā īpašuma kadastra numurs 0100 037 2003.

Zemes vienības kadastra apzīmējums 0100 037 0175.

Objekta novietnes projektējamā teritorija aptuveni ~ 11 500 kv.m.

**Darbu izpildes termiņi**

Paredzamais iepirkuma līguma darbības laiks ir līdz pušu saistību pilnīgai izpildei. Iepirkuma priekšmeta plānotais Darbu izpildes termiņš (*projektēšana, būvdarbi, autoruzraudzība un būvdarbu pabeigšana (atzīmes/-ju saņemšanas par būvdarbu pabeigšanu un/vai nodošana ekspluatācijā), Objekta nodošana Pasūtītājam* – 142 dienas no abpusējas Līguma parakstīšanas dienas, no kuriem projektēšana, būvdarbi, autoruzraudzība un būvdarbu pabeigšana (atzīmes/-ju saņemšanas par būvdarbu pabeigšanu un/vai nodošana ekspluatācijā – ne vairāk kā 112 dienas, bet ne vēlāk, kā līdz 31.12.2023., dokumentācijas noformēšana un objekta nodošana Pasūtītājam - ne vairāk kā 30 dienas.

**Mērķis**

Veikt būvniecības ieceres dokumentācijas izstrādi, autoruzraudzību un būvdarbus Daugavas stadiona teritorijā Augšielā 1, Rīgā teritorijas labiekārtošanai (Centrālais pulcēšanās laukums tajā skaitā arī transporta un gājēju plūsmas organizācijas risinājumi, apgaismojums, apzaļumošana, u.c.), lai nodrošinātu drošu un mūsdienīgu, kā arī kvalitatīvu vidi teritorijas lietotājiem, apmeklētājiem par pamatu ņemot šo Darba uzdevumu/Tehnisko specifikāciju, turpmāk un iepriekš – Objekts.

**Objekta ietvaros paredzamie pasākumi**

Centrālā pulcēšanās laukuma izveides pasākumi;

Nepieciešamo stāvlaukuma un stāvvietu ierīkošanas un atjaunošanas, kā arī transporta un gājēju plūsmas organizācijas risinājumu pasākumi;

Nepieciešamo, esošo inženierkomunikāciju izbūves, atjaunošanas vai pārbūves vai pārvietošanas pasākumi (ja attiecināms);

Teritorijas labiekārtošanas zonu/elementu izbūves, ierīkošanas, atjaunošanas pasākumi:

- Mini-pitch zonas funkcionalitātes nodrošināšana;


- Aktīvās atpūtas zonas funkcionalitātes nodrošināšana;

- Apgaismojums, Apzaļumošana/Apstādījumi;

- Dažādi labiekārtojuma elementi, u.c.

Attēls, kurā ir teksts

Apraksts ģenerēts automātiski



2.att. ,,Informatīva un orientējoši plānotā Objekta novietne, projektēšanas teritorija”

Izpildītāja pienākumos iepirkuma procedūras laikā ietilpst arī pilnīga iepazīšanās ar iepirkuma priekšmetu, visu iespējamo risku, kas varētu rasties projektēšanas, būvniecības procesā apzināšana, būvniecības vietas un tai pieguļošās teritorijas apsekošana, lai veiktu tās novērtējumu piedāvājuma sagatavošanas laikā. Ja nepieciešams, piedāvājuma sagatavošanas laikā Objekta teritoriju iespējams apmeklēt vairākas reizes un veikt atkārtotu apsekošanu, lai precizētu informāciju piedāvājuma sagatavošanas laikā un izvērtētu Pasūtītāja prasības.

Izpildītājs pilnībā uzņemas atbildību un risku par informācijas iegūšanu piedāvājuma sagatavošanas laikā un visu būvdarbu veikšanai nepieciešamās izpētes darbu veikšanu.

Sagatavojot piedāvājumu, Izpildītājam kā savas nozares profesionālim jāapzina un jāparedz visi darbi, kas veicami līdz Objekta nodošanai ekspluatācijā/atzīmes par būvdarbu pabeigšanu saņemšanai, u.c. – viss, kas attiecas uz projektēšanu, uz būvdarbiem, tajā skaitā, bet ne tikai, jāparedz izdevumi darbaspēka mobilizācijai, būvlaukuma iekārtošanai, uzturēšanai, būvtāfelei, u.c., nepieciešamās izpilddokumentācijas noformēšana, būvmateriālu pārbaude un saskaņošana ar Pasūtītāju, palīgdarbi, bez kuriem nav iespējams veikt būvdarbu rasējumos un apjomos norādītos būvdarbus, visas nepieciešamās pārbaudes, kuras pieprasa Latvijas Republikas normatīvie akti, tai skaitā ar būvuzraugu saskaņotas materiālu pārbaudes, darbu uzmērījumi, izdevumi par elektroenerģiju, siltumu, ūdeni, kanalizāciju u.c. komunālie un vispārējie obligātie maksājumi būvdarbu veikšanas laikā, un citi darbi un pasākumi, bez kuriem nevar tikt paveikti Objekta būvdarbi.

Izpildītājam pēc līguma noslēgšanas, bet ne vēlāk kā pirms būvdarbu uzsākšanas, Pasūtītājam ir jāiesniedz detalizēts plānotais projektēšanas un būvdarbu darbu grafiks ar galvenajiem darbu veidiem. Darbu grafiks jāsaskaņo ar Pasūtītāju.

Ja tehniskajā specifikācijā un būvniecības dokumentācijā, tai skaitā, jebkuros pielikumos vai pozīcijās norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, tad pretendents piedāvājumā var piedāvāt un norādīt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā un projektēšanas prasīto darbību (ievērojot Nolikuma un tā pielikumos minēto).

Izpildītājs nodrošina, ka visos dokumentos, kuri saistīti ar minēto Objektu un tiek sagatavoti noslēgtā līguma ietvaros, ir atsauce uz Eiropas Reģionālās attīstības fonda līdzfinansēto projektu Nr. 5.6.1.0/17/I/001 “Kultūras un sporta kvartāla izveide Grīziņkalna apkaimē”.

Attēls, kurā ir teksts, dažādi, displejs, attēls

Apraksts ģenerēts automātiski**Esošās situācijas fotofiksācija**

3.att. esošas situācijas fotofiksācija

**Vispārīgas prasības būvniecības ieceres dokumentācijas izstrādei**

1. Objekta būvniecības ieceres dokumentāciju izstrādāt atbilstoši spēkā esošajiem būvniecību reglamentējošajiem normatīvajiem aktiem. Izstrādājama/-as vienkāršotā/-ās būvniecības iecere/-es dokumentācija/-as, atbilstoši Izpildītāja plānotajam piedāvājumam.
2. būvniecības ieceres risinājumus paredzēt tehniski drošus, izmantojot kvalitatīvus un augstvērtīgus materiālus.
3. Tehnisko noteikumu pieprasīšanu un saņemšanu, un ar to nepieciešamo nodevu samaksu veic Pretendents (ja attiecināms).
4. Pretendents kā kvalificēts savas jomas speciālists, izvērtējot situāciju un objekta specifiku, nepieciešamības gadījumā papildu nominētajiem būvspeciālistiem ir tiesīgs piesaistīt arī citu jomu speciālistus kā arī organizēt nepieciešamo izpēšu veikšanu, lai nodrošinātu pamatotu, kvalitatīvu un konkrētajai situācijai atbilstošu risinājumu izvēli.
5. būvniecības ieceres dokumentācija izstrādājama uz derīga inženiertopogrāfiskā plāna (nodrošinās Pasūtītājs, nav jāiekļauj piedāvājumā) vai uz cita veida normatīvajos aktos noteiktā veida projektēšanas pamatnes, ko sākotnējā apjomā ir iespējams saņemt Rīgas domes Pilsētas attīstības departamenta Ģeomātikas pārvaldē - sagatavotu Būvju situācijas plānu, kas derīgs vienkāršotu projektu izstrādei. Ja būvniecības ieceres dokumentācijas izstrādes gaitā Pretendentam rodas nepieciešamība veikt topogrāfijas papilduzmērījumus vai to aktualizāciju. Pretendents visu nepieciešamo dokumentāciju izstrādā, pasūta, sagatavo par saviem līdzekļiem.
6. Pasūtītājs savā rīcībā esošos dokumentus un ar Objektu saistītus citus materiālus Pretendentam iesniedz 3 (trīs) darba dienu laikā pēc līguma noslēgšanas.
7. būvniecības ieceres risinājumi nedrīkst pasliktināt esošo teritorijas situāciju.
8. Būvniecības ieceres realizācijas ietvaros Pretendents izvērtē/aktualizē nosacījumus par koku ciršanu un paredz projektējamā robežā esošo koku sakopšanu. Būvniecības ieceres dokumentācijas izstrādes ietvaros un būvdarbu laikā Pretendents piesaista attiecīgi sertificētus speciālistus un arboristu.
9. Objekta novietne precizējama atbilstoši situācijai dabā.
10. Pretendents savu piedāvājumu sagatavo, ņemot vērā Pasūtītāja plānoto ideju to pielāgojot esošajai situācijai dabā atbilstoši labas prakses principiem un spēkā esošajiem normatīvajiem aktiem, kā arī atbilstoši būvniecības ieceres realizācijai Pasūtītājam pieejamam/plānotajam finansējumam.
11. Būvniecības ieceres dokumentācijas izstrādes gaitā plānotie risinājumi pārrunājami un saskaņojami ar Pasūtītāju. Būvniecības ieceres dokumentācijas skaņošana uzsākama tikai saņemot saskaņojumu no Pasūtītāja.
12. Veicot Būvniecības ieceres dokumentācijas izstrādi, jānodrošina visu nepieciešamo atļauju un saskaņojumu saņemšanu no valsts un pašvaldības iestādēm, kā arī no citiem inženierkomunikāciju turētājiem un zemes gabalu īpašniekiem, kuru intereses skar izstrādājamās būvniecības ieceres dokumentācijas tehniskie risinājumi. Nepieciešamības gadījumā Pretendents nodrošina atbildīgo institūciju izsniegto tehnisko vai īpašo noteikumu aktualizēšanu.
13. Pretendents veic visas nepieciešamās darbības, lai saskaņotu būvniecības ieceres dokumentācijas Rīgas domes Pilsētas attīstības departamenta (institūcijā, kura pilda būvvaldes funkcijas) (turpmāk – RD PAD) Būvniecības informācijas sistēmā (turpmāk – BIS), u.c. kur tas nepieciešams (ja attiecināms).
14. Izstrādājot būvniecības ieceres dokumentāciju, saskaņošanu RD PAD veic Pretendents (visu nepieciešamo dokumentu pievienošanu un iesniegšanu līdz saņemtam būvniecības ieceres dokumentācijas saskaņojumam).
15. Pēc būvniecības ieceres dokumentācijas saskaņošanas RD PAD un lēmuma saņemšanas, Pretendents 3 (trīs) darba dienu laikā Pasūtītājam iesniedz būvniecības ieceres dokumentāciju elektroniskā formātā, piemēram, elektroniskā datu nesējā (USB), kurā jāiekļauj grafiskā daļa dwg. un pdf. formātā, rakstiskās daļas, tabulas un attēli MS Office un PDF formātā. Failiem jābūt sakārtotiem datu nesējā tādā secībā, kādā tehniskā dokumentācija sakārtota BIS.
16. Pretendents izstrādātajai būvniecības ieceres dokumentācijai sagatavo ekonomisko daļu - apjomu un izmaksu aprēķinu (tāme), kas noformēta atbilstoši Ministru kabineta 26.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. Tāme tiek pievienota BIS (ja nepieciešams).
17. Būvniecības ieceres dokumentācija Pretendentam ir jāizstrādā tādā detalizācijā un apjomā, lai būvdarbu veicējam būtu pieejama un no projekta dokumentācijas nolasāma visa nepieciešamā informācija.

**Vispārīgās prasības/funkcionalitāte raksturīgākajām iekārtām, materiāliem, aprīkojumam, zonām, u.c.**

|  |  |
| --- | --- |
| **Nosaukums, attēls**  ***(attēliem ir tikai ilustratīva nozīme)*** | **Vispārīgs apraksts, tehniskie rādītāji, sasniedzamais rezultāts** |
| **Āra fitnesa/spēka trenažieri vai vingrošanas elementi, to kompleksi un zona** | |
| Uz trenažieriem vai vingrošanas elementiem, to kompleksiem iespējams izpildīt dažāda veida vingrinājumus, piemēram, vēdera preses vingrinājumus, muguras lejasdaļas vingrinājumus u.c.    *Attēlam ir informatīva nozīme*  Ielu vingrošanas stacija:    *Attēlam ir informatīva nozīme* | Attiecīgajai zonai paredzamā platība aptuveni – 50 kv.m.  Trenažieru vai vingrošanas elementu, to kompleksu zona integrējama kopējā Objekta teritorijā. Zona noderīga gan sportistiem, gan tuvējās apkaimes iedzīvotājiem. Jābūt iespējai izmantot visu gadu. Zem trenažieru zonas un drošības zonas jāparedz gumijotu segumu, kurš atbilst krišanas augstumam 1,3m. Var tikt izmantoti otrreiz pārstrādāti materiāli.  Atbilstoši plānotajiem risinājumiem.  Piemēram, Multifunkcionālā stacija ķermeņa viduklim OGC7 vai ekvivalents.  Informācijas par vēlamajiem trenažieriem norādīta pielikumā Nr. 9 un Nr.9A. Pretendentam ir jānodrošina šo trenažieru funkcijas, tas var būt arī sasniegts citā izpildījumā. |
| **Multifunkcionāls sporta (mini-pitch) laukums un zona** | |
| Paredzēt un nodrošināt futbola, basketbola, florbola un u.c. treniņu un potenciāli sacensību norises vajadzībām laukumu/zonu (10x15m). | Plānotais novietojums attiecīgajai zonai, skatīt zemāk.    Kopējā aptuvenā platība, kura ir paredzēta mini pitch zonai: aptuveni - 150 kv.m:  Laukums/zona noderīga gan sportistiem, gan tuvējās apkaimes iedzīvotājiem. Ikdienas lietošanai un sportiskām aktivitātēm, kur var spēlēt futbolu, basketbolu, florbols, u.c. Attiecīgi zem laukuma vai zonā paredzams (esošais) segums.  Atbilstoši piedāvātajiem/plānotajiem risinājumiem. |
| **Labiekārtojuma elementi** | |
| Objekta teritorijas sadaļā paredzamas automašīnu un velosipēdu novietnes.  Teritorijas funkcionālajam apgaismojumam paredzēt gaismekļus uz stabiem vai fasādes. Gaismekļu skaits jāizvēlas, analizējot esošo un/vai potenciālo apgaismojuma shēmu - teritorijas izgaismojumu.  Apgaismojuma elementi prezentējami un saskaņojami ar Pasūtītāju un veidojami vienoti ar teritorijā esošo ledus halles un būvniecības stadijā esošo vieglatlētikas manēžas ar multifunkcionalitāti, kā arī centrālā un futbola treniņu laukuma apgaismojumu izstrādātajiem konceptuālajiem risinājumiem.  Labiekārtojuma elementi (soliņi, atkrituma urnas, u.c.) saskaņojami ar Pasūtītāju un veidojami vienoti ar ledus halles un vieglatlētikas manēžas ar multifunkcionalitāti, kā arī centrālā un futbola treniņu laukuma labiekārtojuma konceptuālajiem risinājumiem un elementiem. | |
| **Apstādījumi, stādījumi** | |
| Raksturīgie apstādījumi, stādījumi, koki, to sakopšana vadīties un ņemt vērā līdz šim izstrādātos un dažādās būvniecības stadijās esošos Pasūtītāja teritorijā esošos objektus un projekta dokumentācijas, skatīt pielikumos. | |
| **Stāvvietu skaits un satiksmes organizācijas risinājumi, segums (ceļi, laukumi)** | |
| Satiksmes organizācijas risinājumi izstrādājami atbilstoši līdz šim izstrādātajiem attiecīgo projektu risinājumiem un saskaņojami ar Pasūtītāju un atbildīgajām institūcijām, ievērojot līdz šim izstrādāto attiecīgo projektu dokumentāciju un izbūvēto un plānoto apkārtējo piegulošo ielu pārbūvi. Jāparedz visu nepieciešamo ceļa zīmju, ceļu apzīmējumu un norāžu izvietošanu. Satiksmes organizācijas līdzekļu uzstādīšana, izvietošana. Ja nepieciešams, jāveic ceļu audits, ja to pieprasa attiecīgās institūcijas. Stāvvietās paredzēt vietas personām ar kustību traucējumiem atbilstoši normatīvo aktu prasībām.  Pretendentam Objektā jāparedz atklātas auto novietnes vienlaicīgi aktualizējot un nodrošinot nepieciešamos risinājumus, lai tiktu sasniegti kopējie Daugavas stadiona kopējās teritorijas visa projekta ietvaros noteiktie rādītāji attiecībā uz Park & Ride prasību un funkciju izpildi (Minimālais stāvvietu skaits kā Park & Ride ir 250 ar platību vismaz ~8000 kv.m.). Jebkuri risinājumi jāsaskaņo ar Pasūtītāju. Noteikto prasību ievērošanai un paredzēto mērķu sasniegšanai un attiecīgo funkciju īstenošanai, Pasūtītājs neizslēdz iespējas Pretendentam savā piedāvājumā paredzēt izmantot arī Pasūtītāja teritorijā ārpus Objekta projektēšanas robežas, zonas.  Pretendents aktualizē un ņemt vērā līdz šim izstrādātos visas Daugavas stadiona kopējās teritorijas transporta kustības un gājēju kustības organizācijas plānus, kas pielāgoti esošajiem sporta infrastruktūras objektiem Daugavas stadiona teritorijā, balstoties uz aktuālo situāciju un reālo objektu izvietojumiem dabā. Risinājumi saskaņojami ar Pasūtītāju.  Teritorijā attiecīga seguma virskārtas nomaiņa, izbūve, atjaunošana nav jāparedz.  Nodrošināt lietus ūdens atvadi un savākšanu. Attiecīgā projektā paredzēt uzrādīt ūdens atvades principiālos risinājumus (ja attiecināms).  Paredzēt jaunas vai pārvietot, pielāgot esošās ceļa zīmes un esošos reklāmas/norāžu stendus ( ja attiecināms).  Ievērot prasības, kuras nosaka institūciju izsniegtie tehniskie noteikumi. Ievērot citas saistošajos normatīvajos aktos noteiktās prasības. | |
| **Inženiertīkli** | |
| Jāparedz esošo inženiertīklu demontāža un pārnešana vai jaunu izbūve Objektā, ja tādu nepieciešamību rada attiecīga projekta risinājumi. Komunikāciju aizsardzība, risinājumi, izbūve un pārnešana, ja tāda nepieciešama, atbilstoši normatīvo aktu prasībām. | |

1. Piedāvāto iekārtu, labiekārtojuma elementu un apgaismojuma elementu izmēri drīkst atšķirties no norādītā līdz 10% (desmit procentu) apmērā katrā no dimensijām (rēķinātā amplitūda tiek vērtēta noņemot vai pieskaitot 10% (desmit procentus) izmēram, kas norādīts tehniskajā specifikācijā pie prasībām), ar nosacījumu, ka katras zonas platība netiek mainīta. Pielaide attiecināma arī uz dažādu detaļu un komponentu prasībām.
2. Spēļu un sporta aprīkojumam pretendents piedāvājumā paredz rūpnieciski ražotas iekārtas un elementus, atbilstoši Ministru kabineta 07.01.2020. noteikumiem Nr.18 “Spēļu un rekreācijas laukumu drošības noteikumi”.
3. Pretendents savā piedāvājumā un Objektā paredz tikai tādas iekārtas, elementus un segumus, kas ir atbilstoši spēkā esošajiem standartiem, piemēram:
   1. Latvijas drošības standartam LVS EN 1176-1:2018 “Spēļu laukumu aprīkojums un segums. 1.daļa: Vispārīgās drošuma prasības un testēšanas metodes” (ja attiecināms);
   2. LVS EN 1177+AC:2019 “Triecienus slāpējošā spēļu laukumu virsmas. Kritiskā krišanas augstuma noteikšana” (ja attiecināms);
   3. LVS EN 16630 “Āra fitnesa ierīces”;
   4. LVS EN 15312 +A1:2011 “Brīvpiekļuves sporta rīki. Prasības, ieskaitot drošuma prasības, un testēšana”.
4. Pretendents var paredzēt kādu iekārtu un/vai elementu, kas atšķiras no iekārtas un/vai elementa, kurai ir standarts, bet konstrukcija ir atbilstoša Ministru kabineta 07.01.2020. noteikumiem Nr.18 “Spēļu un rekreācijas laukumu drošības noteikumi” un droša, ko apliecina neatkarīgs spēļu laukumu inspektors, kas veic spēļu un rekreācijas laukuma pēcuzstādīšanas pārbaudi.
5. Labiekārtojuma elementiem jābūt vienotā vai saderīgā stilā, izmantotajiem materiāliem un izvēlētajai rīku krāsu tonalitātei saderīgai ar esošo vidi.
6. Labiekārtojuma elementiem jābūt rūpnieciski izgatavotiem, Eiropas Savienībā sertificētiem, jauniem un iepriekš nelietotiem.
7. Pretendentam līguma izpildes laikā jānodrošina un Pasūtītājam jāiesniedz uzstādītā labiekārtojuma elementa atbilstības sertifikātu un/vai atbilstības deklarācijas.
8. Gadījumā, ja Pasūtītājam rodas šaubas par piegādāto labiekārtojuma elementu atbilstību noslēgtā līguma prasībām, darba uzdevumam/tehniskajai specifikācijai, vai tās kvalitāti, Pasūtītājs ir tiesīgs pieaicināt neatkarīgu ekspertu un negatīva vērtējuma gadījumā piegādātos labiekārtojuma elementus noraidīt un atgriezt Pretendentam. Izmaksas, kas rodas eksperta vērtējuma rezultātā saistībā ar labiekārtojuma elementu noraidīšanu un atgriešanu, jāsedz Pretendentam, bet, ja eksperta vērtējums ir pozitīvs, tad izmaksas sedz Pasūtītājs.
9. Koku un krūmu stādiem jābūt bez kaitēkļu vai slimību bojājumiem. Stādiem jābūt brīviem no karantīnas organismiem un atbilstošos apstākļos transportētiem. Pretendents ir atbildīgs ar trešajai pusei nodarītiem kaitējumiem.
10. Stādījumu ierīkošanas laikā koku un krūmu stādiem jāpievieno augu pase.
11. Par nekvalitatīviem augu stādiem tiek uzskatīti: slimi, apgrauzti, šķībi, izstīdzējuši, sausuma, sala vai mitruma bojāti augi un tamlīdzīgi augi. Par šādu augu saņemšanu tiek sastādīts defekta akts un augi tiek atgriezti piegādātājam un augu piegāde jāveic atkārtoti.
12. Nekvalitatīvas vai līguma noteikumiem neatbilstošas Preces apmaiņas termiņš ir 5 (piecu) darba dienu laikā no akta par konstatētajām neatbilstībām sastādīšanas un parakstīšanas dienas.
13. Stādāmajam materiālam Izpildītājs garantē un uz tiem ir attiecināma ne mazāk kā 2 (divu) gadu garantija.
14. Pretendents ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkura neprecizitāte ir jālabo uz darbu veicēja rēķina. Darbu veikšanas laikā Pasūtītāja vai trešo personu infrastruktūras elementiem nodarītie bojājumi darbu veicējam jānovērš par saviem līdzekļiem.
15. Papildu prasības apgaismojuma sistēmas būvdarbu izpildei – ņemt vērā Zaļā publiskā iepirkuma (ZPI) prasības (2017.gada 20.jūnija Ministru kabineta noteikumi Nr. 353 “Prasības zaļajam publiskajam iepirkumam un to piemērošanas kārtība”, 1.pielikums “Preču un pakalpojumu grupas, kurām obligāti piemērojams zaļais publiskais iepirkums (ZPI)”, 7.1.sadaļa “ZPI prasības un kritēriji ielu apgaismojuma aprīkojumam”).
16. Līguma izpildei tiek piemērotas ZPI prasības. Pretendentam jānodrošina 20.06.2017 Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība“ (turpmāk - Ministru kabineta noteikumi Nr. 353) 1. pielikuma 7. daļas “Ielu apgaismojums un satiksmes signāli” 7.3. punkta noteikumu izpilde attiecībā uz tehnisko specifikāciju un iepirkuma līguma izpildi.

**Prasības autoruzraudzībai**

1. Pretendents nodrošina autoruzraudzības veikšanu no būvdarbu uzsākšanas brīža līdz objekta nodošanai ekspluatācijā.
2. Pretendentam autoruzraudzība jāveic ar vislielāko rūpību un efektivitāti.
3. Autoruzraudzība veicama cita starpā saskaņā ar MK noteikumiem Nr. 500 „Vispārīgie būvnoteikumi” ievērojot autoruzraugam nominētās tiesības un pienākumus.
4. Pretendentam ir pienākums dokumentēt autoruzraudzības darbu, veikt regulārus ierakstus būvdarbu žurnālā, norādot arī risināto jautājumu, tā rašanās iemeslu, risināšanas iniciatoru un risinājumu.
5. Pēc Būvniecības dalībnieku savstarpējas vienošanās Autoruzraugam sadarbības ietvaros jānodrošina nepieciešamie labojumi projekta dokumentācijā, neatkarīgi no tā, vai šāda nepieciešamība radusies Pretendenta kļūdas vai citu iemeslu dēļ.
6. Pretendentam ir pienākums nekavējoties informēt Pasūtītāju par nepieciešamību veikt labojumus projekta dokumentācijā, neatkarīgi no tā, vai šāda nepieciešamība radusies Pretendenta kļūdas vai citu iemeslu dēļ.
7. Autoruzrauga pienākums ir piedalīties rīkotajās būvsapulcēs, kā arī saprātīgā laikā pēc Pasūtītāja un citu Būvniecības procesa dalībnieku lūguma ierasties būvobjektā. Par būvsapulces laiku Puses pēc nepieciešamības vienojas atsevišķi.
8. Autoruzraugam ir pienākums piedalīties defektu novēršanā (bez papildus atlīdzības jāveic izmaiņas vai papildinājumi projektu dokumentācijā) arī gadījumā, ja pēc objekta nodošanas ekspluatācijā, atklājās defekti, kuri radušies neatbilstošu risinājumu dēļ projekta dokumentācijā.

**Prasības būvdarbiem**

1. Būvniecības darbi veicami atbilstoši izstrādātajam projektam. Par jebkurām atkāpēm no attiecīga projekta Pretendentam nekavējoties jāinformē Pasūtītāju.
2. Būvdarbu veikšanas laikā Pretendentam ir jāveic veikto darbu uzskaite salīdzinot ar attiecīgajam projektam sagatavoto apjomu un izmaksu aprēķinu atspoguļojot faktiski veikto darbu apjomu, lai nepieciešamības gadījumā Pasūtītājs varētu izvērtēt izmaksu izmaiņu pamatotību.
3. Būvdarbus veikt kvalitatīvi ievērojot visus noteiktos drošības pasākumus. Pretendents darbus veic atbilstoši Latvijas Republikas būvnormatīvu prasībām, spēkā esošajiem normatīvajiem aktiem, iekārtu, materiālu un izstrādājumu ražotāju prasībām, u.c. saistošiem dokumentiem.
4. Koku sakopšanas un citos ar kokiem saistītos darbos iesaista sertificētu arboristu.
5. Pretendents ar savām darbībām nedrīkst nodarīt kaitējumu videi. Veicot darbus jānodrošina darba vietā darba aizsardzības, drošības, vides aizsardzības, ugunsdrošības un citu spēkā esošo noteikumu un normu prasību ievērošana.
6. Pretendents, pirms darbu uzsākšanas, saņem visas nepieciešamo rakšanas darbu atļaujas un darbu laikā ievēro visu rakšanas darbu atļaujās noteikto (cita starpā atbilstošie komunikāciju turētāji tiek informēti par rakšanas darbu veikšanu, atbilstoši atļaujās noteiktajam).
7. Būvdarbi veicami saudzīgi un nodrošinot gan tuvumā esošo koku aizsardzību, gan apkārtesošās zemsedzes saudzēšanu. Apkārt esošo un saglabājamo koku un to sakņu bojāšana nav pieļaujama.
8. Pirms būvdarbu uzsākšanas Pretendents ar Pasūtītāju paraksta būvdarbu vietas nodošanas aktu, kurā arī vizuāli tiek fiksēta konkrētā zona pirms būvdarbu uzsākšanas.
9. Pēc attiecīgo darbu pabeigšanas Pretendents ir atbildīgs par visas nepieciešamās izpilddokumentācijas sagatavošanu un ievietošanu BIS, lai nodrošinātu objekta nodošanu ekspluatācijā.
10. Pēc pilnīgas un kvalitatīvas attiecīgo darbu pabeigšanas Pasūtītājs pieņem attiecīgos darbus, savstarpēji parakstot (Pasūtītājs, Izpildītājs un būvuzraugs (piesaista Pasūtītājs)) attiecīgu darbu pieņemšanas – nodošanas aktu, un veic apmaksu atbilstoši noslēgtā līguma noteikumiem un nosacījumiem.
11. Pretendentam veiktajiem būvdarbiem jānodrošina savā piedāvājumā piedāvātā un norādītā garantija, skaitot no dienas, kad institūcija, kas pilda būvvaldes funkcijas, izdarījusi BIS atzīmi par būvdarbu pabeigšanu/nodošanu ekspluatācijā un no attiecīgā iepirkuma līguma projektā noteiktā Būvdarbu nodošanas – pieņemšanas akta abpusējas parakstīšanas dienas. Garantijas laikā Pretendents par saviem līdzekļiem novērš objekta ekspluatācijas laikā konstatētos darbu un vai materiālu defektus atbilstoši noslēgtā līguma nosacījumiem.
12. Pretendentam ir pienākums Objekta būvniecības laikā apmaksāt komunālos pakalpojumus (elektroenerģija, ūdens un kanalizācija, apkure u.c.), kur iespējams, Izpildītājam aprīkojot pieslēguma vietas ar uzskaites mēraparātiem.
13. Izpildītājam ir pienākums veikt ārējo tīklu pārcelšanu, pārvietošanu, u.tml., par saviem līdzekļiem (ja ir attiecināms un nepieciešams, izmaksas iekļautas Pretendenta iesniegtajā piedāvājumā), kā arī jāparedz finansējums investīciju/sadarbības līgumiem ar inženiertīklu turētājiem.
14. Pretendenta pienākumos ietilpst arī būvtāfeles un citu informatīvo zīmju uzstādīšana Objektā. Tās jāizgatavo no izturīga materiāla, un tām jābūt atbilstoši nokrāsotām un ar atbilstošajiem uzrakstiem. Izpildītājs iesniedz Pasūtītājam apstiprināšanai būvtāfeles un citu zīmju skices/sagataves.
15. Pretendentam nav atļauts izmantot Objektu vai jebkuru atsevišķu darbu veikšanas teritoriju reklāmas zīmju uzstādīšanai, reklamēšanai mājas lapā, sociālajos tīklos un citur bez Pasūtītāja iepriekšējas rakstiskas piekrišanas.
16. Pasūtītājam ir visas tiesības pieprasīt pārvietot labākā vietā jebkuru zīmi, uzrakstu un reklāmu, vai pieprasīt novākt to no būvlaukuma, ja tai ir nekvalitatīvs izpildījums, vai ja tā neatbilst vispārējām sabiedrības normām.
17. Pretendentam jānodrošina, ka visi uzraksti un reklāmas tiek noņemti līdz tam laikam, kad darbi tiek nodoti Pasūtītājam.
18. Būvuzrauga un/vai Pasūtītāja akcepts atsevišķām darba detaļām vai tehniskajiem rasējumiem neatbrīvo Pretendentu no atbildības par kļūmēm vai nepareizu Darbu izpildi dotajām instrukcijām.
19. Jebkurā darba laikā, kad Pasūtītājs vai Būvuzraugs uzskata par nepieciešamu, viņš var apmeklēt būvlaukumu vai attiecīgā materiāla/iekārtu ražošanas uzņēmumu, lai pārliecinātos par ražošanas kvalitāti. Materiāliem un iekārtām jābūt pārbaudītiem pirms tie atstāj ražotāja un piegādātāja teritoriju, kā arī pēc to saņemšanas Objektā.
20. Pretendentam jādod laiks Būvuzraugam, lai veiktu visu nepieciešamo materiāla novērtēšanu un dotu atļauju tā uzglabāšanai Objektā. Darbu kavējumi, kuri radušies laikā nenovērtēta vai nepiegādāta materiāla dēļ netiks uzskatīti par objektīviem iemesliem objekta nodošanas ekspluatācijā beigu termiņa neievērošanā.
21. Visi ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc Būvuzrauga pieprasījuma jāpiegādā Izpildītājam Objektā bez maksas.
22. Būvlaukumā nav atļauts pagaidu ēkas un būves izmantot dzīvošanai.

**Noslēdzošās prasības**

1. Pretendents apzina visas iestādes, organizācijas un personas, kuru intereses skar projekta risinājumi, kā arī noskaidro, kas jāņem vērā, lai nepasliktinātu esošo situāciju un neradītu zaudējumus iesaistītajām pusēm.
2. Sagatavotais Darba uzdevums/Tehniskā specifikācija sevī ietver minimālo veicamo pasākumu kopumu projekta dokumentācijas izstrādei, taču tas nav uzskatāms par Pretendentu ierobežojošu faktoru attiecīgā projekta izstrādē. Tādējādi, izstrādājot projektu, Pretendents nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes darbus attiecīga projekta veiksmīgai izstrādei.
3. Pretendentam ir pienākums veikt digitālu būvniecības procesa dokumentācijas apriti BIS, atbilstoši 28.07.2015. Ministru kabineta noteikumiem Nr.438 “Būvniecības informācijas sistēmas noteikumi”, lai attiecīgais projekts atbilstu Būvniecības likuma un citu piemērojamo normatīvo aktu prasībām.
4. Lai (BIS) nodrošinātu projekta norises pārskatāmību:
   1. tehnisko noteikumu pieprasīšana un projekta skaņošana ar saistošajām institūcijām veicama nevis paprasījumu nosūtot vairākām iestādēm vienlaicīgi, bet nosūtot katrai iestādei atsevišķi;
   2. sadaļā “Projekts” labotas vai precizētas lapas pievienojamas kā jauna lapas revīzija. Ja pirms tam lapa nav tikusi skaņota ar kādu no saistošajām institūcijām, tad šo lapu atļauts dzēst un tās vietā pievienot aktuālo lapu. Kategoriski aizliegts labotu vai precizētu lapu pievienot kā jaunu lapu saglabājot arī veco lapu kā spēkā esošu.
5. Sākotnējo konkrētās projekta attiecīgo lietu atvēršanu BIS veic Pasūtītājs 3 (triju) darba dienu laikā pēc līguma noslēgšanas.
6. Veikt instruktāžu Pasūtītāja personālam, kā ieregulēt, noregulēt, uzturēt Objektu un tajā uzstādītās iekārtas.
7. Veikt garantijas perioda būvdarbus un citus darbus, kas ir attiecināmi uz paveikto darbu garantiju.
8. Izpildītājam ir jānodrošina, lai būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar attiecīgo būvdarbu nodošanas un pieņemšanas akta iesniegšanu un Pasūtītājs tās varētu brīvi izmantot. Garantijas laiks nedrīkst būt īsāks par diviem gadiem un īsāks par Pretendenta piedāvājumā piedāvāto termiņu un noteikumi nedrīkst būt sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs).
9. Garantijas periodā Pretendenta atbildība ir atrunāta Līguma noteikumos. Pasūtītājs ir atbildīgs par apsaimniekošanu un ikdienas uzturēšanu, kas nav Pretendenta atbildībā un kompetencē (piem. Lietotāja radītie bojājumi).
10. Garantijas periodā Pretendentam jānodrošina iespēja Pasūtītājam sazināties ar būvdarba vadītāju vai citu pieredzējušu inženieri, kurš piedalījies būvdarbu veikšanas laikā, lai operatīvi risinātu ar garantiju saistītus jautājumus.
11. Piedāvājuma cena (Līguma cena) ir nemainīga, izņemot gadījumus, kad tas ir paredzēts iepirkuma Nolikumā un/vai iepirkuma Līgumā. Pasūtītājs pieņem, ka Pretendents kā rūpīgs profesionālis ir izvērtējis visus pieejamos dokumentus, situāciju dabā, izvērtējis iespējamos riskus, kas saistīti ar darbu, to apjomiem, specifiku, sezonalitāti un apzinājis visus iespējamos izdevumus un izmaksas uz piedāvājuma iesniegšanas brīdi un nākotnē projekta izstrādes, autoruzraudzības un būvdarbu veikšanas laikā.

PIELIKUMI

|  |  |
| --- | --- |
| Pielikums Nr.1 un Nr.1A | Informācija no Vieglatlētikas manēžas būvprojekta GP un Seguma plāns. |
| Pielikums Nr.2 | GI\_Geotehniska\_izpete. |
| Pielikums Nr.3 | Info par TI\_Daugavas\_stadions\_LAS. |
| Pielikums Nr.4 | Informācija par Topo\_DWG\_2019\_Teritorija. |
| Pielikums Nr.5 un Nr.5A | Informācija no Daugavas stadiona tribīņu pārbūves un Ledus halles būvprojekta par TS1, GP2, generalplāns, u.c. |
|  |  |
| Pielikums Nr.6 | Daugavas stadiona zemes robežu plāns. |
| Pielikums Nr.7 | Inženiertopogrāfija visai teritorijai 2019, 2020 (aktualizētas, derīgas datnes nodrošina Pasūtītājs). |
| Pielikums Nr.8  Pielikums Nr.9 un 9A  Pielikums Nr.10 un Nr.10A | Hidrantu shēma.  Informācija par trenažieriem.  Informācija no Vieglatlētikas centrālā laukuma būvniecības un Treniņa laukuma būvniecības dokumentācijas. |

**Ievērībai!**

*Visas norādes Darba uzdevumā/Tehniskajā specifikācijā un to pielikumos uz konkrētu izstrādājumu vai materiālu, tā tirdzniecības marku vai izcelsmi, raksturo šim materiālam vai izstrādājumam izvirzīto prasību līmeni. Pretendentam ir tiesības piedāvāt ekvivalentus izstrādājumus un materiālus, ja tas nav pretrunā ar tehniskajiem risinājumiem.*